મદન મોહનને અફસોસ હતો કે તેમને તેમના કામ માટે એવોર્ડ નથી મળ્યા. ૧૯૫૮માં ‘અદાલત’ અને ‘જેલર’ જેવી તેમની ફિલ્મો આવી, પણ ફિલ્મફેર એવોર્ડ મળ્યો સી.રામચંદ્રની ફિલ્મ ‘આશા’ને. આ એ જ ફિલ્મ છે, જેમાં ‘ઈના મીના ડીકા’ જેવું ગીત હતું. ૧૯૬૨માં ‘અનપઢ’ અને ‘મનમોજી’ જેવી ફિલ્મો વરચે ફિલ્મફેર એવોર્ડ મળ્યો સંગીતકાર રવિને ફિલ્મ ‘ઘરાના’ માટે. ૧૯૬૫માં ‘વો કૌન થી’ માટે નામાંકન તો થયું પણ એવોર્ડ મળ્યો લક્ષ્મીકાંત-પ્યારેલાલને ‘દોસ્તી’ માટે. જોકે રાજેન્દ્ર સિંહ બેદીની ફિલ્મ ‘દસ્તક’ને સંગીત માટે નેશનલ એવોર્ડ જરૂર મળ્યો.